10/03/2010 | Administración LocalMunicipal
Ponteceso
Aprobación definitiva da modificación da Ordenanza fiscal número 15, reguladora da taxa por ocupar o subsolo, o solo e o voo da vía pública

ANUNCIO O Pleno do Concello de Ponteceso, na sesión do 30.11.2009, acordou modificar a Ordenanza fiscal núm.15, reguladora da taxa por ocupar o subsolo, o solo e o voo da vía pública, expoñer o expediente a información pública e darlle audiencia ás persoas interesadas durante 30 días. No BOP da Coruña núm.5, do 11.01.2009, saíu publicado o anuncio da aprobación inicial. As persoas interesadas non presentaron reclamacións no prazo de 30 días. Polo tanto, está aprobada definitivamente a modificación da Ordenanza fiscal núm.15, reguladora da taxa por ocupar o subsolo, o solo e o voo da vía pública. Procede agora publicar o texto íntegro da ordenanza, no cumprimento do que dispón o artigo 70.2 da Lei 7/1985, do 2 de abril, reguladora das bases do réxime local. ORDENANZA FISCAL NÚM.15, REGULADORA DA TAXA POR OCUPAR O SUBSOLO, O SOLO E O VOO DA VÍA PÚBLICA Artigo 1. Fundamento e natureza. Ao abeiro do previsto nos artigos 57, 20, 24.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, regúlase a taxa pola utilización privativa ou polos aproveitamentos especiais constituídos no solo, no subsolo ou no voo das vías públicas municipais a favor de empresas explotadoras de servizos de subministración que resulten de interese xeral ou afecten á xeneralidade ou a unha parte importante da veciñanza. Esa taxa réxese por esta ordenanza fiscal. Artigo 2. Feito imponible.1. Constitúe o feito impoñible da taxa o beneficio da utilización privativa ou os aproveitamentos especiais constituídos no solo, no subsolo ou no voo das vías públicas municipais a favor de empresas ou entidades que utilizan o dominio público para prestar os servizos de subministración que resulten de interese xeral ou afecten á xeneralidade ou a unha parte importante da veciñanza.2. 0 aproveitamento especial do dominio público producirase sempre que para prestar o servizo de subministración haxa que utilizar antenas, instalacións ou redes que materialmente ocupen o solo, o subsolo ou o voo das vías públicas municipais, con independencia de quen sexa o seu titular.3. Nos servizos referidos nos apartados anteriores están comprendidos a subministración de auga, de gas, de electricidade, de telefonía fixa, de telefonía móbil e outros medios de comunicación que as empresas subministradoras presten, total ou parcialmente, a través de redes e antenas fixas que ocupen o dominio público municipal.4. O pagamento da taxa regulada nesta ordenanza supón a exclusión expresa da exacción doutras taxas derivadas da utilización privativa ou do aproveitamento especial constituído no solo, no subsolo ou no voo das vías públicas municipais, necesarios para prestar os servizos de subministración de interese xeral. Artigo 3. Suxeitos pasivos.1. Son suxeitos pasivos as empresas ou as entidades explotadoras de servizos de subministración que resulten de interese xeral ou que afecten á xeneralidade ou a unha parte importante da veciñanza, tales como os de abastecemento de auga, de subministración de gas, de electricidade, de telefonía (fixa ou móbil) e outros análogos, así como tamén as empresas que explotan a rede de comunicación mediante sistemas de fibra óptica, televisión por cable ou calquera outra técnica, independentemente do seu carácter público ou privado. Para estes efectos, inclúense entre as empresas explotadoras de ditos servizos as súas empresas distribuidoras e comerciais.2. Teñen a consideración de suxeitos pasivos as empresas ou as entidades explotadoras a que se refire o apartado anterior, tanto se son titulares das correspondentes redes a través das cales se efectúa a subministración como se o son dos dereitos de uso, acceso ou interconexión a elas, se non son titulares.3. Tamén serán suxeitos pasivos da taxa as empresas e as entidades públicas ou privadas que presten servizos, ou exploten unha rede de comunicación no mercado, conforme ao previsto no artigo 6 e concordantes da Lei 32/2003, do 3 de novembro, xeral de telecomunicacións.4. As empresas titulares das redes físicas ás cales non lles resulte aplicable o sinalado nos apartados anteriores están suxeitas á taxa por ocupar o solo, o subsolo e o voo da vía pública, regulada na ordenanza fiscal correspondente. Artigo 4. Sucesores e responsables.1. As obrígas tributarías pendentes das sociedades e das entidades con personalídade xurídica disolvidas e liquidadas tramitaranse aos socios, aos copartícipes ou aos cotitulares, que quedarán obrigados solidariamente ata os límites seguintes: a) A contía íntegra das débedas pendentes, cando non exista limitación de responsabilidade patrimonial. b) O valor da dota da liquidación que lles corresponda, cando legalmente se limitase a responsabilidade Poderán transmitirse as débedas reportadas na data de extinción da personalidade xurídica da sociedade ou da entidade, aínda que non estean liquidadas.2. As obrigas tributarias pendentes das sociedades mercantís, en supostos de extinción ou disolución sen liquidación, transmitiranse ás persoas ou ás entidades que sucedan ou que sexan beneficiarias da operación.3. As obrigas tributarias pendentes das fundacións ou das entidades a que se refire o artigo 35.4 da Lei xeral tributaría transmitiranse aos destinatarios dos bens e dos dereitos das fundacións ou aos partícipes ou cotitulares de ditas entidades, no caso da súa disolución.4. As sancións que procedan polas infraccións cometidas polas sociedades e entidades ás cales se refiren os apartados anteriores esixiranselles aos sucesores, ata o límite do valor da cota de liquidación que lles corresponda.5. Responderán solidariamente da débeda tributaria as persoas ou as entidades seguintes: a) As que sexan causantes ou colaboren activamente na realización dunha infracción tributaria. A súa responsabilidade esténdese á sanción b) Os partícipes ou cotitulares das entidades a que se refire o artigo 35.4 da Lei xeral tributaria, en proporción ás súas respectivas participacións. c) Os que sucedan por calquera concepto na titularidade de explotacións económicas, polas obrigas tributarias contraídas polo anterior titular e derivadas do seu exercicio. Exceptúanse de responsabilidade as adquisicións efectuadas nun procedemento de concurso.6. Responderán subsidiariamente da débeda tributaria: a) Os administradores de feito ou de dereito das persoas xurídicas que non realizaran os actos necesarios da súa incumbencia para cumprir as obrigas tributarias ata os límites seguintes: – Cando se cometeron infraccións tributarias responderán da débeda tributaria pendente e das sancións. – No suposto de cesamento das actividades, polas obrigas tributarias reportadas que se atopen pendentes na data de cesamento, sempre que non fixeran o necesario para pagar ou tomaran medidas causantes da falta de pago. b) Os integrantes da administración do concurso e os liquidadores de sociedades e entidades que non realizaran as xestións necesarias para o cumprimento das obrigas tributarias reportadas con anterioridade.7. A responsabilidade esixirase en todo caso nos termos e de acordo co procedemento previsto na Lei xeral tributaria. Artigo 5. Servizo de telefonía móbil. Base impoñi. ble e cota tributaria.1. Para determinar a contía da taxa pola utilización privativa ou polo aproveitamento especial do dominio público por parte dos servizos de telefonía móbil que precisan utilizar a rede de telefonía fixa instalada neste concello aplicaranse as seguintes fórmulas de cálculo: a) Base impoñible. A base impoñible deducida da estimación do aproveitamento especial do dominio público polo servizo de telefonía móbil calcúlase: BI = (Cmf*Nt) + (NH*Cmm) Sendo: Cmf = consumo telefónico medio estimado, en tiñas de telefonía fixa, por chamadas procedentes de teléfonos móbiles. O seu importe para o exercicio 2010 é de 58,9 euros/ano. Nt = núm. de teléfonos fixos instalados no concello no ano 2008, que é de 2.109. NH = 95% do número de habitantes empadroados no concello que no ano 2008 son 6.062. Cmm = consumo medio telefónico estimado por teléfono móbil por chamadas de móbil a móbil. O seu importe para 2010 é de 279,1 euros/ano. b) Cota básica. A cota básica global determínase aplicándolle o 1,4% á base impoñible: QB = 1,4% s/BI. Cota tributaria/operador = CE*QB Sendo: CE = coeficiente atribuíble a cada operador, segundo a súa cota de participación no mercado, incluíndo as modalidades de pospago e prepago. O valor da cota básica (QB) para 2010 é de 25.425,54 euros. c) Imputación por operador. Para o 2010, o valor de CE e a cota trimestral que ten que satisfacer cada empresa operadora son os seguintes: As cotas trimestrais que teñen que a satisfacer as empresas operadoras relacionadas son a cuarta parte do importe que resulta de aplicar o coeficiente CE á cota básica establecida no apartado b) deste artigo. Para os efectos de determinar o coeficiente CE, os suxeitos pasivos poderán probar ante o concello que o coeficiente real de participación no exercicio anterior ao reporte da taxa foi inferior. Neste caso, as autoliquidacións trimestrais axustaranse aplicando o coeficiente que acredite o obrigado tributario. Artigo 6. Outros servizos de telefonía móbiL Base impoñible e cota tributaria.1. Cando o suxeito pasivo sexa titular da rede que ocupa o solo, o subsolo ou o voo das vías públicas mediante a cal se produce o beneficio do aproveitamento especial do dominio público local, a base impoñible está constituída pola cifra de ingresos brutos que procedan da facturación que obteñan anualmente no termo municipal as empresas ou as entidades sinaladas no artigo 3 desta ordenanza.2. Cando para o beneficio do aproveitamento especial a que se refire o apartado anterior, o suxeito pasivo utilizara redes alleas, a base impoñible da taxa está constituída pola cifra de ingresos brutos obtidos anualmente no termo municipal minorada nas cantidades que deba aboar ao titular da rede por usala.3. Para os efectos dos apartados anteriores, teñen a consideración de ingresos brutos procedentes da facturación aqueles que, aínda que imputables a cada entidade, foran obtidos pola entidade como contraprestación polos servizos prestados neste termo municipal, en desenvolvemento da actividade ordinaria. Só estarán excluídos os ingresos orixinados polos feitos ou polos actividades extraordinarias. A título enunciativo, teñen a consideración de ingresos brutos as facturacións polos conceptos seguintes: a) Subministración ou servizos de interese xeral, propios da actividade da empresa que corresponden a consumos dos abonados efectuados no concello. b) Servizos prestados aos consumidores necesarios para recibir a subministración ou o servizo de interese xeral propio do obxecto da empresa, incluíndo os enlaces na rede, a posta en marcha, a conservación, a modificación, a conexión, a desconexión e a substitución dos contadores ou das instalacións propiedade da empresa. c) Aluguer, canons ou dereitos de interconexión percibidos doutras empresas subministradoras de servizos que utilicen a rede da entidade que ten a condición de suxeito pasivo. d) Aluguer que teñen que pagar os consumidores polo uso dos contadores ou doutros medios utilizados na prestación da subministración ou do servizo. e) Outros ingresos que se facturen polos servizos que resulten da actividade propia das empresas subministradoras.4. Non se incluirán entre os ingresos brutos, para estes efectos, os impostos indirectos que gravan os servizos prestados nin as partidas ou as cantidades cobradas por conta de terceiros que non signifiquen un ingreso propio da entidade que é suxeito pasivo da taxa.5. Non teñen a consideración de ingresos brutos procedentes da facturación os conceptos seguintes: a) As subvencións de explotación ou de capital que as empresas poidan recibir. b) As indemnizacións esixidas por danos e prexuízos, a non ser que sexan compensacións ou contraprestacións por cantidades non cobradas que se han de incluír nos ingresos brutos definidos no apartado 3. c) Os ingresos financeiros, como intereses, dividendos e calquera outro de natureza análoga. d) Os traballos realizados pola empresa para o seu inmobilizado. e) As cantidades que procedan de alleamentos de bens e dereitos que forman parte do seu patrimonio.6. As taxas reguladas nesta ordenanza esixibles ás empresas ou ás entidades sinaladas no artigo 3 desta ordenanza son compatibles con outras taxas establecidas ou que poida establecer o concello por prestar servizos ou por realizar de competencia local, das que as mencionadas empresas sexan suxeitos pasivos.7. A contía da taxa determínase aplicándolle o 1,5% á base impoñible definida neste artigo. Artigo 7. Período impositivo e devengo da taxa.1. 0 período impositivo coincide co ano natural agás os supostos de inicio ou de cesamento na utilización ou no aproveitamento especial do dominio público local necesario para prestar a subministración ou o servizo. Neses casos, procederá aplicar o rateo trimestral, de conformidade coas ás seguintes regras: a) Liquidarase a cota correspondente aos trimestres que restan para finalizar o exercicio, incluído o trimestre no que ten lugar a alta, nos supostos de altas por inicio de actividade. b) Liquidarase a cota que corresponda aos trimestres transcorridos desde o inicio do exercicio, incluíndo aquel no que se orixina o cesamento, no caso de baixas por cesamento de actividade.2. A obriga de pagar a taxa regulada nesta ordenanza nace nos momentos seguintes: a) Cando se trata de concesións ou de autorizacións de novos aproveitamentos, no momento de solicitar a licenza correspondente b) Cando o beneficio do aproveitamento especial a que se refire o artigo 1 desta ordenanza non requira licenza ou autorización, desde o momento en que se iniciou o citado aproveitamento. Para tal efecto, enténdese que comezou o aproveitamento especial cando se inicia a prestación de servizos aos usuarios que o soliciten.3. Cando os aproveitamentos especiais do solo, do subsolo ou do voo das vías públicas se prolongan durante varios exercicios, o reporte da taxa terá lugar o 1 de xaneiro de cada ano e o período impositivo comprenderá o ano natural. Artigo 8. Réxime de declaración e de ingreso. Servizos de telefonía móbil.1. As empresas operadoras de servizos de telefonía móbil relacionadas no artigo 5 desta ordenanza deberán presentar a autoliquidación e efectuar o ingreso da cuarta parte resultante do que establece dito artigo nos meses de abril, xullo, outubro e decembro.2. Outras empresas que prestan servizos de telefonía móbil presentarán a súa declaración con base nos aos parámetros establecidos no artigo 5 e tendo en conta o período de prestación efectiva dos servizos durante o ano 2010.3. Os suxeitos pasivos que probaran, con base en datos oficiais, que a súa participación neste período diferira da porcentaxe aplicada para os efectos do cómputo da taxa regulada na presente ordenanza poderán solicitar a regulación procedente, unha vez concluído o exercicio 2010. Artigo 9. Réxime de declaración e ingreso. Outros servizos.1. Respecto aos servizos de subministración regulados no artigo 6° desta ordenanza, establecerase o réxime de autoliquidación para cada tipo de subministración, que terá periodicidade trimestral e comprenderá a totalidade dos ingresos brutos facturados no trimestre natural ao que se refira. O cesamento na prestación de calquera subministración ou de calquera servizo de interese xeral comporta a obriga de facer constar esta circunstancia na autoliquidación do trimestre natural ao que se refira. O cesamento na prestación de calquera subministración ou de calquera servizo de interese xeral comporta a obriga de facer constar esta circunstancia na autoliquidación do trimestre correspondente así como a data de finalización.2. Poderase presentar a declaración final o último día do mes seguinte ou o inmediato hábil posterior a cada trimestre natural. Poderase presentar no concello unha autoliquidación para cada tipo de subministración efectuada no termo municipal, especificando o volume de ingresos percibidos por cada un dos grupos integrantes da base impoñible, segundo o detalle do artigo 6.3 desta ordenanza. A especificación referida ao concepto previsto no terceiro apartado do mencionado artigo incluirá a identificación da empresa ou das empresas subministradoras de servizos ás que se facturara cantidades en concepto de peaxe. A contía total de ingresos declarados pola subministración a que se refire o apartado a) do mencionado artigo 6.3 non poderá ser inferior á suma dos consumos rexistrados en contadores ou noutros instrumentos de medida instalados neste concello.3. As empresas que utilicen redes alleas deberán acreditar a cantidade satisfeita aos titulares das redes co fin de xustificar a minoración de ingresos a que se refire o artigo 6.2 da presente ordenanza. Esta acreditación acompañarase da identificación da empresa ou da entidade propietaria da rede utilizada.4. Expedirase un documento de ingreso para o interesado que lle permitirá satisfacer a cota nos lugares e prazos de pago que se indiquen.5. Por razóns do custo e da eficacia acumularase á seguinte, cando da declaración trimestral dos ingresos brutos se derive unha liquidación de cota inferior a 6 euros. A presentación das autoliquidacións despois do prazo fixado no punto 2 deste artigo comportará a esixencia das recargas de extemporaneidade, segundo o que prevexa o artigo 27 da Lei xeral tributaria.6. A empresa “Telefónica de España, S. A. U.”, á cal cedeu Telefónica, S. A. os diferentes títulos acreditativos relativos a servizos de telecomunicacións básicas en España, non deberá satisfacer a taxa porque o seu importe queda englobado na compensación do 1,9% dos seus ingresos brutos que comprace a este concello. As restantes empresas do “Grupo Telefónica”, están suxeitas ao pago da taxa regulada nesta ordenanza. En particular, Telefónica Móbiles España, S. A. está suxeita á taxa, nos termos regulados no artigo 5 da presente ordenanza. Artigo 10. Infraccións e sancións.1. A falta de ingreso da débeda tributaria que resulta da autoliquidación correcta da taxa dentro dos prazos establecidos nesta ordenanza constitúe infracción tributaria tipificada no artigo 191 da Lei xeral tributaria, que se cualificará e sancionará segundo dispón o mencionado artigo.2. 0 resto de infraccións tributarias que se poidan cometer nos procedementos de xestión, inspección e recadación desta taxa tipificaranse e sancionaranse de acordo co que se prevé na Lei xeral tributaria, no Real decreto 1065/2007 polo que se aproba o Regulamento xeral das actuacións e os procedementos de xestión e inspección tributarias, e na Ordenanza xeral de xestión, inspección e recadación dos ingresos de dereito público municipais.3. A falta de presentación de forma completa e correcta das declaracións e documentos necesarios para que se poida practicar a liquidación desta taxa constitúe unha infracción tributaria tipificada no artigo 192 da Lei xeral tributaria, que se cualificará e sancionará segundo dispón o mencionado artigo. Disposición adicional 1.ª. Actualización dos parámetros do artigo 5. As ordenanzas fiscais dos exercicios futuros poderán modificar o valor dos parámetros Cmf, Cmm, NH, NT, NH, se así precede. Se non se modifica a presente ordenanza, continuarán sendo de aplicación os parámetros establecidos para o exercicio 2010. Se a presente ordenanza debe ser aplicada despois do 2010, as referencias a este ano, contidas nos artigos 5 e 8 deben entenderse realizadas respecto a cada un dos exercicios nos que se aplique a ordenanza. Disposición adicional 2.ª. Modificación dos preceptos da ordenanza e das referencias que fai á normativa vixente, con motivo da promulgación de normas posteriores. Os preceptos desta ordenanza fiscal que por razón sistemáticas reproduzan aspectos da lexislación vixente e outras normas de desenvolvemento e aquelas nas que se fagan remisións a preceptos desta, entenderase que son automaticamente modificados e/ou substituídos no momento en que se produza a modificación dos preceptos legais e regulamentarios dos que son causa. Disposición final.1. A presente ordenanza fiscal, que consta de 10 artigos, entrará en vigor ao día seguinte da súa publicación no BOP da Coruña e manterase vixente ata a súa modificación ou derrogación expresa.2. Queda derrogara expresamente a ordenanza fiscal número 15, reguladora da taxa por ocupación do subsolo, do solo e voo da vía pública, que aprobou o Pleno do Concello na sesión do 15 de novembro de 2001 e que saíu publicada integramente no BOP da Coruña núm.15 do 18 de xaneiro de 2002, que quedará sen efecto no momento da entrada en vigor desta ordenanza fiscal. Ponteceso, 17 de febreiro de 2010. O alcalde José Luis Fondo Aguiar